
REFERAT

În data de 30.05.2022 s-a adoptat Hotărârea Consiliului Local nr.88 privind participarea în cadrul Programului de finanțare Planul Național de Redresare și Reziliență, apelul de proiecte PNRR/2022/C10, Componenta C10 - Fondul Local, cu proiectul “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”.
Autoritatea locală a solicitat finanțare nerambursabilă în cadrul PNRR, Cererea de finanțare C10-I3-817 fiind aprobată iar în data de 17.01.2023 MDLPA a semnat Contractul de finanțare nr.6106 care prevede o valoare maxima nerambursabila de 3.618.846,11 lei, inclusiv tva.
[bookmark: _GoBack]Conform contractului de finanțare, UAT Oraș Boldești-Scăeni trebuie să încarce în platforma electronică PNRR următoarele documente:
„1. Documentația tehnico-economică – SF/DALI (elaborată la nivel de proiect sau pentru fiecare componentă în parte din cadrul proiectului, inclusiv, dacă e cazul, pentru clădiri existente care nu reprezintă componente în cadrul proiectului pentru clădiri noi vizate de proiect), împreună cu devizul general în conformitate cu legislația în vigoare.
2. Hotărârea de aprobare a documentaţiei tehnico-economice (faza SF/DALI) şi a indicatorilor tehnico-economici”.
In cursul lunii iulie 2023 a fost predată documentația la nivel DALI aferentă Contractului de servicii nr.6/29.03.2023 având ca obiect Servicii de întocmire DALI, Proiect tehnic și asistență tehnică pentru investiția: “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”.
In conformitate cu Devizul General intocmit, valoarea totală a proiectului este 4.990.635,59 lei inclusiv tva, din care C+M = 2.803.108,53 lei, inclusiv tva.
Având in vedere cele prezentate mai sus, rezultă o contribuție proprie a UAT Oraș Boldești Scăeni in valoare de 1.371.789,48 lei.
În conformitate cu prevederile legislative enumerate mai jos, este necesară Hotărârea Consiliului Local privind aprobarea Documentaţiei tehnico-economice (faza DALI) şi a indicatorilor tehnico-economici ai obiectivului de investiţii “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”:
· Ordonanța  de urgenţă nr. 57 din 3 iulie 2019 privind Codul administrativ, Art. 129: Atribuţiile consiliului local, (4) În exercitarea atribuţiilor prevăzute la alin. (2) lit. b), consiliul local: d)aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii;
· dispoziţiile art. 10 alin. 4 din Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
Ținând cont de valoarea rezultată în urma întocmirii Devizului General la faza DALI și având in vedere valoarea maximă asigurată din fonduri nerambursabile, pentru implementarea proiectului este necesară aprobarea contribuției proprii in valoare de 1.371.789,48 lei (inclusiv TVA), în perioada 2024-2025. 
Având în vedere cele prezentate mai sus, vă rugăm să inițiați un proiect de hotărâre a Consiliului Local privind aprobarea Documentaţiei tehnico-economice (faza DALI), a indicatorilor tehnico-economici, a Devizului General și a cheltuielilor neeligibile pentru obiectivul de investiţii “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”.


Șef Birou urbanism,
Constantinescu Silvia

